als_Latn dik_Latn sag_Latn
Home » Ekskluzive »
Në disa komuna gjykimet mund të çojnë sërish në zgjedhje
Nëse deri më 20 dhjetor nuk lirohet Sami Lushtaku, ai humb mandatin si kryetar i Skenderajt. Kjo komunë mund të ketë fatin e Ferizajt e të Kaçanikut, kur dy ish-kryetarët nga radhët e PDK-së humbën mandatet për shkak të dënimit.
Zgjedhjet në këto komuna KQZ-së i kanë kushtuar mbi gjysmë milioni euro. Të akuzuar për vepra penale ka edhe të tjerë liderë lokalë që janë në garë apo tashmë janë zgjedhur.Kryetarit të sapo zgjedhur të Skenderajt, Sami Lushtaku, që ndodhet në paraburgim prej muajit maj të këtij viti, si i dyshuar për krime lufte, i është vazhduar paraburgimi të premten edhe për dy muaj. Nëse nuk lirohet nga paraburgimi deri më 20 dhjetor për ta bërë betimin, do ta humbë mandatin e kryetarit, këtë e sanksionon Ligji për Vetëqeverisje lokale. .
Moslirimi i Lushtakut nga paraburgimi shkakton zgjedhje të parakohshme në Skenderaj, të cilat duhet të mbahen brenda 45 ditësh. Zgjedhje të tilla të parakohshme janë mbajtur edhe në Ferizzaj dhe Kaçanik, kur ish- kryetarët Bajrush Xhemajli dhe Xhabir Zharku qenë dënuar për vepër penale me aktgjykim të formës së prerë. Si pasojë janë mbajtur zgjedhje brenda mandatit, transmeton koha.
Shkuarja e Skenderajt mund të ndodh pak kohë pas përfundimit të zgjedhjeve lokale të mbajtura në gjithë Kosovën. Ka kandidatë të tjerë të shumtë në balotazh që akuzohen për vepra penale.
Avokati mbrojtës i Lushtakut, Arianit Koci, ka ushtruar ankesë të hënën në Gjykatën e Apelit kundër vazhdimit të paraburgimit. Ankesat e mbrojtjes pritet të marrin përgjigje brenda kësaj jave. Koci ka thënë se shpreson që ankesa e tij do të aprovohet. Por deri tash kjo gjykatë ka hedhur poshtë të gjitha ankesat për paraburgim.
eng_Latn als_Latn als_Latn als_Latn als_Latn als_Latn als_Latn